  **ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ**

**ΣΧΟΛΗ ΚΑΛΩΝ ΤΕΧΝΩΝ**

**ΤΜΗΜΑ ΠΑΡΑΣΤΑΤΙΚΩΝ ΚΑΙ ΨΗΦΙΑΚΩΝ ΤΕΧΝΩΝ**

**Βασιλέως Κωνσταντίνου 21 & Τερζάκη**

**211 00 ΝΑΥΠΛΙΟ**

**Το Τμήμα Παραστατικών και Ψηφιακών Τεχνών στο Athens Digital Arts Festival @Covid-19**

Με μεγάλη χαρά αναγγέλλουμε την συμμετοχή φοιτητών/τριων της Σχολής Καλών Τεχνών του ΠΑΠΕΛ στο διεθνές Φεστιβάλ Ψηφιακών Τεχνών της Ελλάδας, Athens Digital Arts Festival (ADAF). Η δράση αυτή εντάσσεται στην συνεργασία του Τμήματος Παραστατικών και Ψηφιακών Τεχνών (ΤΠΨΤ) της Σχολής με το ADAF, η οποία εγκαινιάστηκε κατά τον πρώτο χρόνο της λειτουργίας του τμήματος (2019-2020). Παράλληλα η συνεργασία ανταποκρίνεται δημιουργικά στις ιδιάζουσες συνθήκες που έχει επιφέρει ο COVID-19. Λόγω της πανδημίας το φεστιβάλ φέτος θα διεξαχθεί εξ’ολοκλήρου ηλεκτρονικά (Ιούλιος-Σεπτέμβριος 2020).

Από 8/8/20 τα έργα των φοιτητών/τριών μας καθώς και ενημερωτικό υλικό βρίσκονται στα:

<https://www.adaf.gr/el/news/streaming-fluxus/>  
<https://online.adaf.gr/video/streaming-fluxus/>   
(ενότητα Collections  <https://online.adaf.gr/collections/> και ενότητα Special Screenings <https://online.adaf.gr/special-screenings/> )

**H συνεργασία του ΤΠΨΤ με το ADAF** επικεντρώνεται στην αναζήτηση συγκλίσεων ανάμεσα στον ακαδημαϊκό και τον καλλιτεχνικό χώρο, με στόχο την τόνωση της πανεπιστημιακής εκπαίδευσης όσο και της καλλιτεχνικής έκφρασης.  Η συμμετοχή φοιτητών/τριων της Σχολής στο 16ο Athens Digital Arts Festival πραγματοποιείται στο πλαίσιο των εξής μαθημάτων της Σχολής: «Σκηνογραφία: Εγκατάσταση και παρέμβαση στον δημόσιο χώρο» (μεταπτυχιακό, ΤΘΣ, διδάσκουσες: Μαρίνα Κοτζαμάνη και Άση Δημητρουλοπούλου) και «Εισαγωγή στην Εικαστική Επιτέλεση» (προπτυχιακό, ΤΠΨΤ, διδάσκων: Βασίλης Ψαρράς). Οι φετινές συμμετοχές των φοιτητών στο φεστιβάλ αφορούν στο θέμα: Streaming Fluxus.

Πληροφορίες:

Μαρίνα Κοτζαμάνη: m.a.kotzamani@gmail.com



Kallia Theodosiadi | The Eternal Cycle of Freedom

**Τι είναι το Streaming Fluxus**

Ο τίτλος Streaming Fluxus φαίνεται πιο επίκαιρος από ποτέ. Δύο λέξεις με αφετηρία την «ροή» αλλά ποικίλες αναγνώσεις. Η νέα πραγματικότητα που βιώνουμε σε παγκόσμιο επίπεδο πιθανώς αναδεικνύει σταδιακά νέους ψηφιακούς χώρους και τρόπους επικοινωνίας, νέες υβριδικές επιτελέσεις, νέα τελετουργικά και screen-based χειρονομίες. Ένας συνδυασμός από ανθρώπους, grids, κάμερες, hyperlinks, chats, emoji, pixel και glitches – ανοικτός στην τυχαιότητα της εκάστοτε σύνδεσης του Internet. Μια επικοινωνία βασισμένη στην ροή πληροφορίας με δυνητικό για νέες εικαστικές performances σε ψηφιακό περιβάλλον!

**ΣΥΜΜΕΤΟΧΕΣ**

**Προπτυχιακοί ΤΠΨΤ**

Μάθημα: Εισαγωγή στην Εικαστική Επιτέλεση

Επιστημονικός Υπεύθυνος – Διδάσκων: Δρ. Βασίλης Ψαρράς (Εικαστικός, Διδάσκων ΤΠΨΤ ως Πανεπιστημιακός Υπότροφος)

Τμήμα Παραστατικών και Ψηφιακών Τεχνών, Σχολή Καλών Τεχνών Πανεπιστήμιο Πελοποννήσου

1. Ρένια Παλημέρη, My New Scarf, video performance (on demand)
2. Κατερίνα-Νεφέλη Ψαριανού, Αιθεροβάμων, video performance (on demand)
3. Λένα Δελαβία, Τελικά Επικοινωνούμε;, video performance (on demand)
4. Μιχαήλ Σφυράκης, Draw My Life, video performance (on demand)
5. Κων/να Μαντζαβίνου, Στου Νου τον Καθρέφτη, video performance (on demand)
6. Κων/να Μαντζαβίνου, ΑσφαλείςΕγκλωβισμένοι, πρόταση για live performance σε πλατφόρμα (live streaming)
7. Χριστίνα Βλαχάκη, Φαύλος Κύκλος, πρόταση για live performance σε πλατφόρμα (live streaming)

**Μεταπτυχιακοί ΤΘΣ**

Μάθημα: Σκηνογραφία: Εγκατάσταση και παρέμβαση στον δημόσιο χώρο

Επιστημονική Υπεύθυνη: Μαρίνα Κοτζαμάνη

Διδάσκουσες: Μαρίνα Κοτζαμάνη (Αναπλ. Καθ. ΤΘΣ), Άση Δημητρουλοπούλου (Μέλος ΕΕΠ, ΤΘΣ)

ΠΜΣ Θέατρο και Κοινωνία, Τμήμα Θεατρικών Σπουδών, Σχολή Καλών Τεχνών, Παν/μιο Πελοποννήσου

1. Κάλλια Θεοδοσιάδη, Ο Αέναος Κύκλος της Ελευθερίας, video performance (on demand)
2. Συμμετοχικό έργο (\*), Πλατφόρμα Προμηθέας, video performance / zoom platform (on demand)

\* Συντελεστές: Κωνσταντίνος Ανδρικόπουλος, Καλλιόπη Καλποδήμου, Ιωάννα Ντακόλια, Γιάννης Παναγόπουλος, Κατερίνα Παπαγεωργίου, Μαρία Παπαγιαννάκη, Στέλλα Παπακωνσταντίνου, Μαρία Σαριτσάμη, Φένια Τσάμη

**ΟΡΓΑΝΩΤΙΚΗ ΟΜΑΔΑ**

**Γενικός συντονισμός project:**Μαρίνα Κοτζαμάνη (Πρόεδρος ΤΠΨΤ, Αναπληρώτρια Καθηγήτρια, Σχολή Καλών Τεχνών Πανεπιστήμιο Πελοποννήσου) και Ηλίας Χατζηχριστοδούλου (Διευθυντής Athens Digital Arts Festival)

**Σύλληψη**Streaming Fluxus**:**Βασίλης Ψαρράς (Δρ. Εικαστικός, Διδάσκων ΤΠΨΤ ως Πανεπιστημιακός Υπότροφος)

**Επιμέλεια project**: Ηλίας Χατζηχριστοδούλου (ADAF), Μαρίνα Κοτζαμάνη (Πρόεδρος ΤΠΨΤ), Βασίλης Ψαρράς (Εικαστικός, Διδάσκων ΤΠΨΤ)

**Με την ευγενική στήριξη**του Ηλία Χατζηχριστοδούλου και του Athens Digital Arts Festival ([www.adaf.gr](http://www.adaf.gr/))

Για περισσότερες πληροφορίες επισκεφθείτε το  [www.pda.uop.gr](http://www.pda.uop.gr/)